28.2.2015 Jurnalul Oficial al Uniunii Europene L 57/15 DECIZIA DE PUNERE ÎN APLICARE (UE) 201 5/321 A COMISIEI din 26 februarie 2015 de modificare a Deciziei 2008/989/CE de autorizare a statelor membre, în conformitate cu Directiva 1999/105/CE a Consiliului, să adopte decizii privind echivalența garanțiilor oferite de materialul forestier de reproducere provenind din anumite țări terţe [notificată cu numărul C(2015) 1045] COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 1999/105/CE a Consiliului din 22 decembrie 1999 privind comercializarea materialului forestier de reproducere (!), în special articolul 19 alineatul (3), întrucât: (1) Decizia 2008/971/CE a Consiliului (*) a acordat echivalență pentru anumite țări terțe în ceea ce priveşte sistenele de aprobare şi înregistrare a materialului de bază și producţia ulterioară de material reproducător din acest material de bază. În ceea ce priveşte anumite alte țări terțe, informațiile disponibile la nivelul Uniunii nu au fost suficiente pentru a include respectivele țări terțe în această decizie. Prin urmare, Comisia a adoptat Decizia 2008/989/CE a Comisiei (?) (2) Pentru a evita dezorganizarea schimburilor comerciale după 31 decembrie 2014, este oportun să se prelungească perioada de aplicare a Deciziei 2008/989/CE până la adaptarea Deciziei 2008/971/CE. (3 În aşteptarea unei viitoare modificări a Deciziei 2008/971/CE, este de asemenea oportun ca statele membre să fie temporar autorizate a lua decizii în ceea ce priveşte materialul forestier de reproducere din categoria „testat”, produs în țările terțe menționate deja în Decizia 2008/971/CE. (4)  Informațiile comunicate de statele membre arată că materialul forestier de reproducere originar din Noua Zeelandă nu este însoțit de un certificat de identitate sau de un certificat oficial eliberat de țara respectivă. Noua Zeelandă ar trebui deci eliminată de pe lista țărilor în raport cu care statele membre sunt autorizate să ia decizii privind echivalența garanțiilor oferite de materialul forestier de reproducere. (5)  Prin urmare, Decizia 2008/989/CE ar trebui modificată în consecință. (6)  Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare şi hrană pentru animale, ADOPTĂ PREZENTA DECIZIE: Articolul 1 Decizia 2008/989/CE se modifică după cum urmează: 1. articolul 3 se înlocuieşte cu următorul text: „Articolul 3 Prezenta decizie se aplică până la 31 decembrie 2019.”; 2. anexa se modifică în conformitate cu anexa la prezenta decizie. () JOL11,15.1.2000, p.17. (') Decizia 2008/971/CE a Consiliului din 16 decembrie 2008 privind echivalența materialului forestier de reproducere produs în țari terțe (JOL 345, 23.12.2008, p. 83). (') Decizia 2008/989/CE a Comisiei din 23 decembrie 2008 de autorizare a statelor membre, în conformitate cu Directiva 1999/105/CE a Consiliului, să adopte decizii privind echivalența garanțiilor oferite de materialul forestier de reproducere provenind din anumite țări terțe JOL 352, 31.12.2008, p. 55).